|  |  |
| --- | --- |
| **Kápolnásnyék Község Polgármestere****2475. Kápolnásnyék, Fő utca 28.****Tel.: 22/574-100, Fax: 22/368-018****e-mail: polgarmester@kapolnasnyek.hu** |  |

Ügyiratszám: K/45-1/2021

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy: Humán Család- és Gyermekjóléti Szolgálat Intézményi Társulás és Intézménye 2021. évi működéséhez a tagdíj és önkormányzati hozzájárulás, a Velencei Központi Orvosi Ügyeleti Társulás működéséhez tagdíj biztosítása

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

## Rendelet

Határozat x normatív határozat

 határozat

Az előterjesztés a kifüggesztési helyszínen közzétehető:

 igen x

 nem

Az előterjesztést nyílt ülésen kell tárgyalni.

Az előterjesztést zárt ülésen kell tárgyalni.

Az előterjesztés zárt ülésen tárgyalható.

A HUMÁN Család- és Gyermekjóléti Szolgálat Intézményi Társulás Társulási Tanács hatáskörében eljárva a Társulási Tanács elnöke 2020. december 30. napján fogadta el a Társulás és az általa fenntartott költségvetési szerve a HUMÁN Család- és Gyermekjóléti Szolgálat 2021. évi költségvetési tervezetét, a 9/2020. (XII.30.) számú határozatával döntött arról, hogy a Társulási Tanács 23/2014. (XII.19.) számú határozatával megállapított 9,-Ft/fő/hó tagdíj összegén változtatni nem kíván.

A Társulási Tanács elnöke az önkormányzati működési hozzájárulások összegét mindösszesen 47.909.093,-Ft összegben állapította meg, mely a tagi Önkormányzatok között a 2020. január 1. napján fennállt lakosságszámuk arányában oszlik meg.

A Társulási Tanács elnöke felkérte a Társulás tagi Önkormányzatait, hogy a Társulási Megállapodásban foglaltak szerint a tagdíj és a HUMÁN Család- és Gyermekjóléti Szolgálat tekintetében a működési kiadások 2021. évi költségvetésben történő biztosítására alakszerű határozat meghozatalával vállaljanak kötelezettséget, mely határozat kivonatát a Társulási Tanács elnöke részére 2021. január 15. napjáig küldjék meg.

A Velencei Központi Orvosi Ügyeleti Társulás Társulási Tanács hatáskörében eljáró Társulási Tanács elnöke a 4/2020. (XII.30.) számú határozatával arról döntött, hogy a Társulási Tanács 22/2014. (XII.14.) számú határozatával megállapított 4,-Ft/fő/hó összegű tagdíj mértéken nem kíván változtatni. A Társulási Tanács elnöke a tagi Önkormányzatokat ezen tagdíj biztosítására vonatkozó kötelezettségvállalásra kérte fel a fentiekkel azonos módon.

A tagdíjak és a működési költség összegszerű biztosítására vonatkozó kötelezettségvállalást a határozati javaslat tartalmazza.

Kápolnásnyék, 2020. január 4.

 Podhorszki István

 polgármester

**Kápolnásnyék Község Önkormányzata Képviselő-testülete hatáskörében eljáró**

**Kápolnásnyék Község Önkormányzata Polgármestere**

**…./2021. (I….) határozati javaslat**

**a HUMÁN Család- és Gyermekjóléti Szolgálat Intézményi Társulás tagdíja s intézményi működési hozzájárulás, továbbá a Velencei Központi Orvosi Ügyeleti Társulás tagdíja biztosításáról.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. tv. 46. § (4) bekezdése alapján Kápolnásnyék Község Önkormányzata Képviselő-testülete hatáskörében eljárva az alábbi döntést hozom:

Kápolnásnyék Község Önkormányzata a 2021. évi költségvetésében vállalja az alábbi működési hozzájárulások (tagdíjak) és intézményi működési hozzájárulás biztosítását:

**1.** HUMÁN Család- és Gyermekjóléti Szolgálat Intézményi Társulás tagdíja 2020. január 1-jei állapot szerint állandó lakosságszám alapján 9,-Ft/fő/hó, azaz 430.272,-Ft.

**2.** A Társulás keretében fenntartott HUMÁN Család- és Gyermekjóléti Szolgálat 2021. évi működési költség hozzájárulás: 8.203.809,-Ft.

**3.** A Velencei Központi Orvosi Ügyeleti Társulás tagdíja 2020. január 1-jei állapot szerint állandó lakosságszám alapján 4,-Ft/fő/hó, azaz 191.232,-Ft.

**4.** Jelen határozat kivonatát a Társulási Tanács elnöke részére megküldöm.

A határozat végrehajtásáért felelős: Podhorszki István polgármester

A határozat végrehajtásának határideje: azonnal